มธ.ศูนย์รังสิตกระจายผู้ประสบภัยน้ำท่วม
ผช.ปริญญา เทวานฤมิตรกุล รองอธิการบดีฝ่ายกิจการนักศึกษา ในฐานะผู้อำนวยการศูนย์พักพิงชั่วคราวผู้ประสบอุทกภัย มหาวิทยาลัยธรรมศาสตร์ ศูนย์รังสิต แถลงผ่านเครือข่ายเฟซบุคถึงการกระจายผู้ประสบภัยไปยังสถานที่ต่างๆ ว่า จากจำนวนผู้ประสบภัย 3200 คน เมื่อวันที่ 24 ตุลาคมที่ผ่านมา โดยผู้ประสบภัยเลือกไปพักพิงที่ค่ายอดิศร จังหวัดสระบุรี ประมาณ 300 คน ราชมังคลากีฬาสถาน 200 คน และกลับบ้านรวมถึงไปพักกับญาติ 1000 คนและในวันนี้ยังเหลือผู้ประสบภัย 1700 คน จะไปที่ศูนย์พักพิงที่ราชมังคลากีฬาสถาน 800 คน ค่ายอดิศร 200 คน และที่เหลือขอกลับไปที่บ้าน รวมถึงพักบ้านญาติอีก 500 คน ทั้งนี้ เหลืออีก 200 คน ซึ่งเป็นบุคลากรมหาวิทยาลัยธรรมศาสตร์ที่อยู่ที่ศูนย์พักพิงธรรมศาสตร์ฯ ต่อไป โดยศูนย์แห่งนี้จะยังไม่ปิดดำเนินการ แต่จะปรับภารกิจ เป็นการให้ความช่วยเหลือส่งอาหาร และน้ำให้กับประชาชนที่ติดอยู่ตามบ้านในจังหวัดปทุมธานี และให้ที่พักพิงและความช่วยเหลือแก่บุคลากรธรรมศาสตร์ต่อไป
 ผู้อำนวยการศูนย์พักพิงชั่วคราวผู้ประสบอุทกภัย มหาวิทยาลัยธรรมศาสตร์ ศูนย์รังสิต แถลงผ่านเครือข่ายเฟซบุคถึงการกระจายผู้ประสบภัยไปยังสถานที่ต่างๆ 
กระจาย,ธรรมศาสตร์,น้ำท่วม,ผู้ประสบภัย,มธ.